કલા : લાવો આન્ટી, હું જ પાણી આપું છું બધાને, તમે બેસો. (ટ્રે લઈ લે છે. બધાંને પાણી આપતાં..) વાત એમ છે આન્ટી… કે અમે લોકો સમાજમાં જાગૃતિ લાવવા, સળગતા સામાજિક પ્રશ્નોને વિષય બનાવી શેરી-નાટકો કરીએ છીએ. અમે વડીલનું પાત્ર ભજવે એવા કલાકરની શોધમાં છીએ. ઉપરાંત અમે ઈચ્છીએ પણ છીએ કે અમારી આ પ્રવૃત્તિમાં વડીલો પણ રસ લે અને ખાસ તો અમને માર્ગદર્શન આપે. અંકલ પણ નાટકમાં તો કેટલી ઊંડી સૂઝ ધરાવે છે ! (ટેબલ પર ટ્રે મૂકી કલા પણ બધાં સાથે બેસે છે. પ્રેમીલાબેન પતિનાં વખાણ સાંભળી હસું હસું થઈ જાય છે.)